《【双调】庆宣和_太华峰高天》
元代·未知作者

太华峰高天地窄，翠满云台。好打睡先生枕头归，去来，去来。
打打七里滩边古钓台，老树苍苔。要听渔樵话成败，去来，去来。
打打烟水茫茫东大海，望见逢莱。八个神仙肯拖戴，去来，去来。
打打锦片桃花绕调开，流水天台。不见刘郎玉真怪，去来，去来。
打打五柳庄头陶令宅，大似彭泽。无限黄花有谁戴？去来，去来。
打打花过清明也是客，客更伤怀。杜宇声三更里破窗外，去来，去来。
打打扪月清江李太白，可惜高才。一步青山谢公宅，去来，去来。
打打千亩青林七个客，无点尘埃。卖酒人家瓮初开，去来，去来。
打打投至侯门深似海，日转千阶。和尚在知他是钵盂在，去来，去来。
打打充腹黄粮暖炕柴，送老山斋。枸杞茶甜如蕨薇菜，去来，去来。
打打寄语寒窗老秀才，一经头白。更等甚三年选场开？去来，去来。
打打倚遍阑干十二曲，短叹长吁。望断行皋碧云暮，几声，杜宇。
打打暗想人生能几何？枉了张罗。七十岁光阴五旬过，着甚不，快活！